Lee Da-hae

Lee Da-hae atau Lee Da-hey (lahir Byun Da-hae pada 19 April 1984) ialah seorang pelakon wanita Korea Selatan. Beliau terkenal menerusi lakonannya di dalam drama My Girl (2005), Green Rose (2005), The Slave Hunters (2010), Miss Ripley (2011) dan Hotel King (2014).

 Kehidupan awal 
Byun Da-hae lahir di Seoul, Korea Selatan. Ketika masih belajar di sekolah rendah, beliau dan keluarganya berpindah Sydney, Australia. Ketika membesar di sana, beliau membuat persembahan tarian tradisional Korea di hadapan penonton. Selepas tamat pembelajaran dari Sekolah Tinggi Perempuan Burwood, beliau kembali ke Korea pada tahun 2001 untuk mengejar kerjaya dalam bidang lakonan. Beliau tinggal bersama ibunya di Seoul manakala bapa dan abangnya masih menetap di Sydney.

Kerjaya
Byun membuat penampilan pertamanya dalam industri hiburan apabila beliau memenangi Pertandingan Ratu Cantik Miss Chunhyang ke–71 pada tahun 2001. Menggunakan nama pentas Lee Da-hae, beliau mula muncul sebagai watak kecil dan sokongan di dalam drama.

Pada tahun 2004, Lee dipilih sebagai watak utama dalam drama Lotus Flower Fairy (juga dikenali sebagai Heaven's Fate). Beliau memenangi Anugerah Pelakon Wanita Terbaik di Anugerah Seni Baeksang ke–41 untuk persembahan lakonannya.

Pada tahun 2005, beliau muncul di dalam drama Green Rose dan My Girl. Drama My Girl berjaya melonjakkan populariti beliau di peringkat domestik dan Asia.

Beliau kembali ke dalam genre romantik komedi pada tahun 2007 menerusi drama Hello! Miss. Pada tahun 2008, beliau membintangi drama Robber. Pada tahun yang sama, Lee dipilih sebagai watak utama dalam drama East of Eden. Beliau meninggalkan drama ini semasa episod 40.

Lee menyertai J. Tune Entertainment pada tahun 2009. Beliau muncul dalam video muzik untuk lagu "Pas de Deux" bersama penyanyi/pelakon Taiwan, Wilber Pan. Beliau juga menyambung pelajaran di Universiti Konkuk di dalam Teater dan Perfileman.

Pada tahun 2010, Lee membintangi drama The Slave Hunters sebagai Un-nyun. Lee kemudiannya membuat penampilan kameo dalam The Fugitive: Plan B.

Beliau kemudiannya dipilih sebagai watak utama untuk filem Gabi, adaptasi novel Russian Coffee oleh Kim Tak-hwan. Lee bersetuju untuk membintangi filem ini menerusi perjanjian lisan, tetapi selepas beliau menarik diri daripada projek ini sepuluh hari selepas penggambaran bermula, syarikat Ocean Film menyaman beliau kerana melanggar kontrak. Pada bulan September 2012, mahkamah membuat keputusan memihak kepada plaintif, mengarahkan Lee untuk membayar ₩21 juta () ganti rugi 40% liabiliti. Lee digantikan oleh Kim So-yeon.

Pada bulan Februari 2011, beliau mengacarakan Anugerah Seni dan Budaya Seoul. Pada tahun yang sama, Lee membintangi drama Miss Ripley.  

Lee yang fasih dalam Bahasa Inggeris dan Mandarin mempunyai jumlah peminat yang besar di China dengan lebih daripada enam juta pengikut dalam mikroblog Weibo. Beliau membuat penampilan drama China pertamanya pada tahun 2012. Pelakon wanita Korea Selatan sebelum ini yang muncul dalam penerbitan China bercakap skrip dalam Bahasa Korea dan kemudiannya dialih suara tetapi Lee bekerja keras untuk menguasai bahasa dan menghafal sepenuhnya skrip, menjadikannya pelakon wanita Korea Selatan pertama untuk berlakon dalam Bahasa Mandarin. Lee membintangi Love Recipe bersama pelakon Taiwan, Joe Cheng. Drama ini dirakam di Shanghai dan disiarkan menerusi saluran Hunan TV. Juga pada tahun itu, kontrak beliau bersama DBM Entertainment berakhir dan beliau menyertai agensi baru, Forestar Entertainment.

Lee kembali membintangi drama Korea pada tahun 2013 menerusi Iris II. Ini merupakan kali ketiga beliau membintangi bersama Jang Hyuk selepas Robber (2008) dan The Slave Hunters (2010).

Pada bulan Disember 2013, Lee menfailkan tuduhan fintah terhadap pengguna internet yang menyebarkan khabar angin yang mendakwa beliau terlibat dalam skandal pelacuran selebriti. Pendakwa membersihkan nama Lee daripada tuduhan tersebut dan menyatakan bahawa beliau bukan daripada salah seorang selebriti yang sedang disiasat.

Lee menandatangani kontrak bersama agensi baru, FNC Entertainment pada tahun 2014. Beliau bersatu semula bersama bintang My Girl, Lee Dong-wook dalam drama Hotel King. Selepas Hotel King berakhir, Lee mendapat tujuh kontrak pengiklanan bersama jenama di seluruh Asia.

Lee dipilih untuk membintangi drama Korea-China, Best Couple. Ia merupakan siri TV pertama yang diterbitkan oleh syarikat China, Alibaba dan disiarkan di China pada awal tahun 2016.

Pada bulan April 2016, Lee meninggalkan FNC Entertainment dan menandatangani kontrak bersama JS Pictures.

Filemografi

Drama
 Tahun  Tajuk Peranan Saluran 2002  Park Jong-cheol, a Fine Young Man  (순수청년 박종철)  Lee Eun-joo  MBC Ling Ling (링링)  Song Eun-ha  MBC 2003  Good News (기쁜 소식)   MBC 2004  Sweet 18 (낭랑18세)  Moon Ga-young  KBS2 Star's Echo (별의 소리)  Ji-young  MBC / Fuji TV Lotus Flower Fairy / Heaven's Fate (왕꽃 선녀님)  Yoon Cho-won  MBC 2005  Green Rose (그린로즈)  Oh Soo-ah  SBS My Girl (마이걸)  Joo Yoo-rin  SBS 2007  Hello! Miss (헬로 애기씨)  Lee Su-ha  KBS2 2008  Robber (불한당)  Jin Dal-rae  SBS East of Eden (에덴의 동쪽)  Min Hye-rin  MBC 2010  The Slave Hunters (추노)  Un-nyun / Kim Hye-won  KBS2 The Fugitive: Plan B (도망자 Plan B)  Hye-won (kameo)  KBS2 Haru: An Unforgettable Day in Korea (하루)  Penulis skrip  2011  Miss Ripley (미스 리플리)  Jang Mi-ri  MBC  2012  Love Recipe / Love Actually (愛的蜜方)  Wang Xiao Xia  Hunan TV 2013  Iris II (아이리스 2)  Ji Soo-yeon  KBS2 2014  Hotel King (호텔킹)  Ah Mo-ne  MBC 2016  Best Couple (최고의커플) (最佳情侣)  Choi Hwan-young  Hunan TV

Rancangan varieti
Tahun Tajuk Peranan Saluran 2013 Running Man Tetamu (episod 82–83) SBS 2016 Tetamu (episod 289–290) 2017  Guesthouse Daughters  Ahli (episod 1–sekarang)  KBS2

Video muzik
 Tahun Lagu  Artis 2002  "Someday"  J-Walk 2007  "I Love Rock 'n' Roll" (versi Korea)  Lee Da-hae 2008  "Memory"  Kim Bum-soo 2009  "Pas de Deux"  Wilber Pan "Today's Horoscope" (오늘의 운세)  Kim Hyung-joong 2010  "I Will Move Away" (비켜줄께)  Browneyed Soul

Diskografi
 Tahun Lagu Nota 2006  "If You are Willing To" (당신이 원하신다면)  lagu dari runut bunyi My Girl  2007  "I Love Rock 'n' Roll" (versi Korea)   2008  "Can, Can, Can!"  

Anugerah dan pencalonan
 Tahun Anugerah Kategori Kerja Keputusan 2001  Pertandingan Miss Chunhyang ke–71    2004 Anugerah Drama MBC  Pelakon Baru Wanita Terbaik Lotus Flower Fairy  2005 Anugerah Seni Baeksang ke–41  Pelakon Baru Wanita Terbaik untuk TV  Anugerah Drama SBS  Anugerah Kecemerlangan, Pelakon Wanita di dalam Drama Istimewa  Green Rose  2005 Anugerah Drama SBS  Anugerah Kecemerlangan, Pelakon Wanita di dalam Drama Istimewa  My Girl  2006 Anugerah Drama SBS  10 Bintang Teratas  My Girl  2007 Anugerah Drama KBS  Anugerah Kecemerlangan, Pelakon Wanita di dalam Minisiri  Hello! Miss  2008 Anugerah Drama MBC  Anugerah Kecemerlangan, Pelakon Wanita  East of Eden  Anugerah Drama SBS  Anugerah Kecemerlangan, Pelakon Wanita di dalam Drama Istimewa  Robber  2009 Anugerah Festival Model Asia ke–4 Anugerah Bintang Popular    2010 Hari Penjimatan ke–47 Petikan Presiden untuk Penjimatan   Anugerah Fesyen China  Pemimpin Fesyen Asia    Anugerah Drama KBS  Anugerah Pasangan Terbaik bersama Jang Hyuk The Slave Hunters  Anugerah Kecemerlangan, Pelakon Wanita di dalam Drama Pertengahan Panjang   Anugerah Kecemerlangan Tertinggi, Pelakon Wanita   2011 Anugerah Festival Model Asia ke–6 Anugerah Bintang Asia   Anugerah Asia Buzz Yahoo!  Bintang Teratas Wanita Korea   Anugerah Hiburan dan Budaya Korea ke–19 Daesang (Anugerah Utama) untuk Lakonan di dalam Drama Miss Ripley  Anugerah Drama MBC  Anugerah Kecemerlangan, Pelakon Wanita di dalam Minisiri   2012 Anugerah Filem dan Drama LeTV ke–3  Pelakon Wanita Terbaik di dalam Drama TV  Love Actually  2013 Anugerah Festival Model Asia ke–8 Anugerah Bintang Asia    Anugerah Drama KBS  Anugerah Kecemerlangan, Pelakon Wanita di dalam Drama Pertengahan Panjang Iris II  2014 Anugerah Drama MBC  Anugerah Kecemerlangan, Pelakon Wanita di dalam Drama Projek Istimewa  Hotel King 

Rujukan

Pautan luar

 Lee Da Hae  at JS Pictures



 Kafe Peminat Lee Da-hae di Daum


Kategori:Kelahiran 1984
Kategori:Orang hidup
Kategori:Pelakon wanita Korea Selatan